วันที่15ตอนตี1มีอะไรกับแฟนแบบใส่ถุงยาง ตอนประมาณบ่ายโมงก็ทานยาคุมฉุกเฉินกันไว้ วันนี้วันที่23มีเลือดออก อันนี้ท้องมั้ยคะ
สวัสดีค่ะ กากีการมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1- 2%ดังนั้นถ้าใช้ถุงยางอนามัยอย่างถูกต้อง ก็อาจจะไม่ได้มีความจำเป็นต้องกินยาคุมฉุกเฉินเข้าไปอีก แต่อย่างไรก็ตาม หากมีการใช้ยาไปแล้ว ควรใช้ภายใน 72 ชั่วโมงเพื่อให้ได้ประสิทธิภาพ และหลังใช้ยาอาจจะมีผลข้างเคียงเช่น มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ตามมาได้ การมีผลข้างเคียงจากยาเช่นเลือดออกผิดปกติ ไม่ได้บ่งบอกว่าจะตั้งครรภ์หรือไม่ เป็นเพียงปฏิกิริยาของร่างกายที่ได้รับฮอร์โมนขนาดสูงเข้าไปในคราวเดียวหลังใช้ยาให้สังเกตรอบเดือน ซึ่งควรมาไม่เกิน 35 วันนับจากรอบก่อน โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป